b'\n_START_ARTICLE_\nGranlia videreg\xc3\xa5ende skole\n_START_PARAGRAPH_\nMolde yrkesskole for handel og kontorarbeid startet opp i leide klokaler i 1969-1970, men kunne ta i bruk eget bygg tett ved Romsdal videreg\xc3\xa5ende skole i 1972. I 1972 kunne skolen tilby elevene andre\xc3\xa5rskurs i markedsf\xc3\xb8ring og regneskap, og fra 1977 kom fullstendig 3-\xc3\xa5rig utdanning i faget._NEWLINE_I 1980 fikk skolen kontoradministrasjonslinje og \xc3\xb8konomisk linje for reklame og dekorasjon, andre\xc3\xa5rskurs. I 1984-1985 kunne skolen ogs\xc3\xa5 gi utdanning p\xc3\xa5 tredje\xc3\xa5rsniv\xc3\xa5 i EDB og transportfag. Fra 1977-1983 hadde ogs\xc3\xa5 Granlia videreg\xc3\xa5ende skole spesialklasse for utviklingshemma elever._NEWLINE_1976 skifta skolen navn til Granlia videreg\xc3\xa5ende skole. Skolen ble i 1994 sammensl\xc3\xa5tt med Kviltorp videreg\xc3\xa5ende skole og Romsdal videreg\xc3\xa5ende skole til nye Romsdal videreg\xc3\xa5ende skole.'